আফগানিস্তানে সন্ত্রাস বন্ধে একযোগে কাজ করবে এরদোগান-ইমরান
আফগানে সন্ত্রাস বন্ধে পাকিস্তানের সঙ্গে একযোগে কাজ করবে বলে প্রত্যয় ব্যক্ত করেছে তুরস্ক।

আঙ্কারা সফররত পাকিস্তানের প্রধানমন্ত্রী ইমরান খান ও তুরস্কের প্রেসিডেন্ট রিস্যেপ তায়্যেব এরদোগান এক বৈঠকে এ ঘোষণা দেন।  খবর আনাদোলুর।

বৃহস্পতিবার তুরস্ক সফরে গিয়ে প্রথমে ইমরান খান বিশ্বখ্যাত ইরানি কবি মওলানা জালালুদ্দিন মোহাম্মাদ রুমির কবর জিয়ারত করেন।

আনুষ্ঠানিক সফরের প্রথম দিনে শুক্রবার ইমরান খান স্বাগতিক দেশের প্রেসিডেন্টের সঙ্গে সাক্ষাৎ করেন।  সাক্ষাতে দ্বিপক্ষীয় বিষয়াদির পাশাপাশি আঞ্চলিক ও আন্তর্জাতিক নানা বিষয়ে আলোচনা হয়।

বৈঠক শেষে এক যৌথ সংবাদ সম্মেলনে এরদোগান জানান, আগামী বসন্তে ইস্তাম্বুলে তুরস্ক, আফগানিস্তান ও পাকিস্তানের শীর্ষ নেতারা আফগানিস্তান বিষয়ক ত্রিপক্ষীয় বৈঠকে মিলিত হবেন।

আসন্ন ওই বৈঠক আফগানিস্তানে শান্তি প্রতিষ্ঠায় সহায়ক হবে বলে যৌথ সংবাদ সম্মেলনে আশা প্রকাশ করেন পাক প্রধানমন্ত্রী ইমরান খান।

যৌথ সংবাদ সম্মেলনের পাশাপাশি তুরস্ক ও পাকিস্তানের শীর্ষ নেতাদের উপস্থিতিতে একটি যৌথ বিবৃতি প্রকাশ করা হয়।

এতে বলা হয়, জাতিসংঘ, ইসলামি সহযোগিতা সংস্থা- ওআইসি, অর্থনৈতিক সহযোগিতা সংস্থা এবং উন্নয়নশীল দেশগুলোর সংস্থা ডি-এইটে অভিন্ন নীতি-অবস্থান গ্রহণ করবে তুরস্ক ও পাকিস্তান।

আফগানে সন্ত্রাস বন্ধে পাকিস্তানের সঙ্গে একযোগে কাজ করবে বলে প্রত্যয় ব্যক্ত করেছে তুরস্ক।

আঙ্কারা সফররত পাকিস্তানের প্রধানমন্ত্রী ইমরান খান ও তুরস্কের প্রেসিডেন্ট রিস্যেপ তায়্যেব এরদোগান এক বৈঠকে এ ঘোষণা দেন। খবর আনাদোলুর।

বৃহস্পতিবার তুরস্ক সফরে গিয়ে প্রথমে ইমরান খান বিশ্বখ্যাত ইরানি কবি মওলানা জালালুদ্দিন মোহাম্মাদ রুমির কবর জিয়ারত করেন।

আনুষ্ঠানিক সফরের প্রথম দিনে শুক্রবার ইমরান খান স্বাগতিক দেশের প্রেসিডেন্টের সঙ্গে সাক্ষাৎ করেন। সাক্ষাতে দ্বিপক্ষীয় বিষয়াদির পাশাপাশি আঞ্চলিক ও আন্তর্জাতিক নানা বিষয়ে আলোচনা হয়।

বৈঠক শেষে এক যৌথ সংবাদ সম্মেলনে এরদোগান জানান, আগামী বসন্তে ইস্তাম্বুলে তুরস্ক, আফগানিস্তান ও পাকিস্তানের শীর্ষ নেতারা আফগানিস্তান বিষয়ক ত্রিপক্ষীয় বৈঠকে মিলিত হবেন।

আসন্ন ওই বৈঠক আফগানিস্তানে শান্তি প্রতিষ্ঠায় সহায়ক হবে বলে যৌথ সংবাদ সম্মেলনে আশা প্রকাশ করেন পাক প্রধানমন্ত্রী ইমরান খান।

যৌথ সংবাদ সম্মেলনের পাশাপাশি তুরস্ক ও পাকিস্তানের শীর্ষ নেতাদের উপস্থিতিতে একটি যৌথ বিবৃতি প্রকাশ করা হয়।

এতে বলা হয়, জাতিসংঘ, ইসলামি সহযোগিতা সংস্থা- ওআইসি, অর্থনৈতিক সহযোগিতা সংস্থা এবং উন্নয়নশীল দেশগুলোর সংস্থা ডি-এইটে অভিন্ন নীতি-অবস্থান গ্রহণ করবে তুরস্ক ও পাকিস্তান।